
Kasutusloa väljastamine

1. ASJAOLUD JA MENETLUSE KÄIK

Läbivaatamiseks laekus ehitise omanikult Energia tn 7 mitteeluruumi M1 kasutusloa väljastamise taotlus koos ehitamise tehniliste dokumentidega, seadusega ettenähtud korras kooskõlastatud projektidega ja riigilõivu maksekorraldustega. Vastavalt Ehitusseaduse § 33 lõikele 4 väljastatakse kasutusluba pärast ehitise ülevaatuse ja nõuetele vastavaks tunnistamist. 

Ülevaatuse käigus on AS Narva Soojusvõrgu esindaja poolt avastatud, et puudub sulgarmatuuri kaevule juurdepääs. Kaevu luuk  on kinnimüüritud  tänavakiviga, mis ei vasta  ehitusprojektile.
2. ÕIGUSLIKUD ALUSED
  2.1.Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;
2.2.Narva linna Ehitusmääruse § 27 lõige 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus;
2.3.Ehitusseaduse § 33 lõige 2 kohaselt kasutusloa saamiseks tuleb esitada kasutusloa taotlus, ehitusprojekt, mille kohaselt ehitis on ehitatud, lisaks ehitusprojektile ehitamise tehniliste dokumentide originaalid või dokumendi väljastaja või ehitustoote tarnija toote nõuetele vastavuse tõendamise seaduse tähenduses või ehitise omaniku või kohaliku omavalitsuse kinnitatud koopiad, kui kasutusloa taotlejal on ehitamise tehniliste dokumentide säilitamise kohustus, õigusaktis sätestatud juhtudel dokument, mis tõendab ehitise kasutusele võtmisele eelneva ehitise, selle osa või ehitise tehnosüsteemi tehnilise kontrolli teostamist, õigusaktis sätestatud juhtudel kirjalik nõusolek ehitise või selle osa kasutusele võtmiseks,  esitada energiamärgis, kui see on nõutav, tasuda riigilõiv;
2.4.Ehitusseaduse § 33 lõike 4 kohaselt väljastatakse kasutusluba pärast ehitise ülevaatuse ja      nõuetele vastavaks tunnistamist. 
2.5.Ehitusseaduse § 33 lõige 8 kohaselt kasutusloa taotluse esitab ehitise omanik või ehitise    kaasomanik kaasomanike enamuse otsuse alusel, kui sellele enamusele kuulub suurem osa ühises asjas, või korteriomanik korteriomanike häälteenamuse otsuse alusel. Teisele isikule kuuluvale kinnisasjale ehitatud tehnovõrgu või -rajatise kasutusluba väljastatakse tehnovõrgu või -rajatise omanikule. Võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.

3. OTSUS

3.1.Vastavalt omaniku taotlusele väljastada Energia tn 7 rekonstrueeritud mitteeluruumile M1 ja ehitatud kõnniteele kasutusluba;
3.2.Kohustada mitteeluruumi omanikku taastada sulgarmatuuri kaevule juurdepääs hiljemalt 01.04.2010.a.
4. RAKENDUSSÄTTED

4.1. Käesolev korraldus jõustub seadusega sätestatud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

